- Dansk Folkeparti og Enhedslisten vil have ændret reglerne, således at alle uddannelser kan køre studenterkørsel.

- Jeg er selv lige blevet student i mandags, og var ude og køre studenterkørsel i mandags, og jeg er fuldstændig af den opfattelse at studenterkørsel kun er for studenter! Det ligger jo direkte i navnet.

Sådan skriver den unge konservative Nikita Klæstrup til nationen! om den debat, politiets restriktive regler om studenterkørsel har affødt i år. Det er nemlig kun studenter , og som

NIkita - som vandt titlen som årets kommunalvalgs-babe i november - er dermed på linje med det store flertal af de 54,355 læsere, der har ytret sig om spørgsmålet. Og hun anklager ordførerne fra DF og Enhedslisten for at være historieløse lighedsmagere:

- Det er et populistisk forslag som EL og DF kommer med. Det viser en total ligegyldighed overfor traditioner, hvilket er hvad man kan forvente fra EL, men jeg havde ærlig talt troet, at DF ville værne en anelse mere om traditionerne.

- Forslaget er desuden et tegn på skadelig lighedsfascisme som er skræmmende typisk for Danmark.

- Det er desuden også komplet uforståeligt at der bliver produceret studenterhuer til folk som ikke engang bliver studenter! Såsom pædagoger og frisører. Det er blot pseudo-studenterhuer, skriver Nikita, der er så glad for sin hue med bordaux bånd, at hun ikke engang tager den af, når hun går i vandet.

Hvad synes du? Er der for mange huer?